text: Gentur lesa meiri enn dreingir ... er tað so einfalt?
text: #000000
text: Dreingir lesa minni enn gentur, teir hava verri lesiførleikar enn gentur, og teir eru ikki eins nógv áhugaðir í bókmentum sum gentur. Soleiðis verður stundum lagt fyri, tá hagtøl, sum avdúka lesivanar hjá kynunum, verða almannakunngjørd. Men er tað nú so einfalt?
text: #000001
text: Ole Storø, sum arbeiðir í norska felagsskapinum !les, heldur tað verða spell, at bókmentir verða lýstar sum nakað, ið bara hoyrir gentum og kvinnum til. Storø heldur ikki, at ein tílík útsøgn eggjar mannfólki og dreingjum til at lesa meiri, men at hon tvørturímóti endurtekur ein óneyðugan retorikk. Hóast hagtøl siga, at gentur lesa meiri enn dreingir, so kunnu dreingir eisinihava eina sterka og góða lesiuppliving. Og hóast hagtøl siga, at gentur hava betri lesiførleikar enn dreingir, so kunnu dreingir eisini vera stinnir lesarar. Storø minnir okkum á, at bókmentir ikki snúgva seg um hagtøl og prosent. Bókmentir snúgva seg hinvegin um upplivingar, hugleiðingar, íblástur, undirhald, tráan og frið. Allir lesarar kunnu til dømis svara hesum spurningum í mun til ein ávísan tekst:
text: #000002
text: Slíkir spurningar fáa lesaran at varnast sítt egna virði heldur enn at varnast alt tað, sum hann ikki hevur lisið. Endurtøkan, sum sigur okkum, at dreingir einki lesa, kann vera sjálvstyrkjandi. Til alla lukku kunnu góðar lesiupplivingar eisini økjast av sær sjálvum, um vit í størri mun leggja dent á hesar upplivingar, og at lýsa tær í skúlunum, miðlunum, og aðrastaðni.
text: #000006
text: Svarið er tí: Nei, tað er ikki so einfalt, at annað kynið lesur meiri og betur enn hitt. Tað er ein persónlig uppliving at lesa eina bók, og henda uppliving kann tí ikki bert nýtast sum hagfrøðiligt tilfar. Eins og aðrar góðar upplivingar kann lesiupplivingin nevniliga ikki mátast í tølum.
text: #000007
text: Føroyar lesa skal vera við til at skapa lesigleði, seta føroyska málið í miðdeplin og skapa karmar fyri eini góðari lesimentan.
text: #000008
text: Um Føroyar lesaUpprunin til Føroyar lesaEndamáliðSamstarviðLesivanakanninginTemaSummarbókinKom-og-lesMillum permurnarFøroyingar lesaLesipreiMítt bókaminniRithøvundaprátMál & miðlanÁ breddanumFilmar um lesingSkúlabókavørðurinLærarinNámslektarinNámsfrøðingurinLandsstýrismaðurinMaria og RonjaLesandi skiparinSambandBókaslúkurinMore
text: #000009
text: SummarbókinKom-og-lesMillum permurnarFøroyingar lesaLesipreiMítt bókaminniRithøvundaprátMál & miðlanÁ breddanum
text: #000010